22.9.2022.
LV
Eiropas Savienības Oficiālais Vēstnesis
C 363 A/11
Lai izveidotu rezerves sarakstus, atlases komisija pārbaudīs to kandidātu dokumentus, kuri ieguvuši visaugstāko vērtējumu, dilstošā punktu skaita secībā, līdz būs sasniegts katrā jomā atlasāmo kandidātu skaits.
Pārējo kandidātu dokumenti netiks pārbaudīti.
Tāpēc rezerves sarakstos katrā jomā iekļaus tikai to piemēroto kandidātu vārdu un uzvārdu, kuri visos pārbaudījumos būs ieguvuši nepieciešamo sekmīgo vērtējumu, kā arī augstāko kopējo punktu skaitu no 170 punktiem vispārīgo un ar konkrēto jomu saistīto kompetenču novērtēšanas pārbaudījumos.
Šeit “170” ir augstākā iespējamā punktu skaita summa, ko iegūst vispārējo kompetenču novērtēšanai paredzētajos pārbaudījumos (70) un intervijā par konkrēto jomu (100).
Vārdi un uzvārdi tiks uzskaitīti alfabēta secībā.
Rezerves sarakstus darīs pieejamus darbā pieņēmējiem dienestiem.
Visi kandidāti, kas kārtojuši pārbaudījumus vērtēšanas centrā, saņems kompetences pasi ar atlases komisijas sniegtu kvalitatīvu vērtējumu.
Veiksmīgo kandidātu kompetences pases darīs pieejamas arī darbā pieņēmējiem dienestiem.
Iekļaušana rezerves sarakstā nenozīmē tiesības vai garantijas tikt pieņemtam darbā. 5.
IESPĒJU VIENLĪDZĪBA UN SAPRĀTĪGI PIELĀGOJUMI
EPSO cenšas nodrošināt visiem kandidātiem vienlīdzīgas iespējas.
Kandidātiem, kuriem invaliditāte vai medicīnisks stāvoklis var ietekmēt spēju kārtot pārbaudījumus, to vajadzētu norādīt pieteikuma veidlapā un pieprasīt saprātīgus pielāgojumus, ievērojot procedūru, kas aprakstīta šim paziņojumam pievienotajos vispārīgajos noteikumos (sk.
III pielikuma 1.3. punktu).
Pēc kandidātu pieprasījuma un attiecīgo apliecinošo dokumentu izskatīšanas EPSO vajadzības gadījumā var piešķirt saprātīgus pielāgojumus.
Plašāku informāciju par EPSO iespēju vienlīdzības politiku un to, kā pieprasīt saprātīgus pielāgojumus, sk.
EPSO tīmekļa vietnē.